L 188/2
DA
Den Europæiske Unions Tidende
27.7.2023
(6)
Som svar på Kommissionens anmodning om en ajourføring af listen over individuelt mærkede allergifremkaldende duftstoffer vedtog Den Videnskabelige Komité for Forbrugersikkerhed (VKF) en udtalelse på plenarmødet den 26.27. juni 2012 (3).
Den bekræftede, at de allergifremkaldende duftstoffer, der er opført under løbenummer 45 og 67-92 i bilag III til forordning (EF) nr.
1223/2009, fortsat er relevante.
Derudover identificerede den yderligere 56 allergifremkaldende duftstoffer, som beviseligt har forårsaget allergier hos mennesker, og for hvilke der i øjeblikket ikke er krav om individuel mærkning.
(7)
I lyset af VKF's udtalelse kan det konkluderes, at der er en potentiel risiko for menneskers sundhed forbundet med brugen af de øvrige allergifremkaldende duftstoffer, som VKF identificerede, og at det er nødvendigt at informere forbrugeren om tilstedeværelsen af disse allergifremkaldende duftstoffer.
I bilag III til forordning (EF) nr.
1223/2009 bør der derfor tilføjes en forpligtelse til at foretage individuel mærkning af disse allergifremkaldende duftstoffer, såfremt de pågældende koncentrationer overstiger 0,001 % i produkter, som ikke afrenses, og 0,01 % i produkter, som afrenses.
Duftstoffer såsom prehaptener og prohaptener, der kan omdannes til kendte kontaktallergener via luftoxidation eller bioaktivering, bør sidestilles med allergifremkaldende duftstoffer og være underlagt de samme begrænsninger og øvrige lovkrav.
(8)
Af hensyn til sammenhængen og klarheden er det ligeledes nødvendigt at ajourføre bestemte eksisterende løbenumre i bilag III til forordning (EF) nr.
1223/2009 vedrørende allergifremkaldende duftstoffer ved at tilpasse stoffernes fælles betegnelser med de betegnelser, der er anført i den seneste version af glossaret med fælles betegnelser for bestanddele, jf. artikel 33 i nævnte forordning, og ved at gruppere lignende stoffer i ét løbenummer.
Hvis der for et givent stof er flere fælles betegnelser for bestanddele, bør det anføres i kravet om individuel mærkning, hvilken betegnelse der skal benyttes i ingredienslisten, jf. artikel 19, stk.
1, litra g), for at sikre en forbedret og mere forbrugervenlig mærkning, og for at lette de økonomiske aktørers og de nationale myndigheders arbejde.
(9)
Af hensyn til fuldstændigheden og klarheden er det ligeledes nødvendigt at ajourføre bestemte eksisterende løbenumre i bilag III til forordning (EF) nr.
1223/2009 vedrørende allergifremkaldende duftstoffer ved at tilføje isomerer og tilpasse de pågældende CAS-numre og EF-numre hertil, så de økonomiske aktørers og de nationale myndigheders arbejde lettes.
(10)
Eftersom den ajourførte liste over allergifremkaldende duftstoffer sandsynligvis vil føre til, at eksisterende og nye begrænsninger vil optræde i de samme løbenumre i bilag III til forordning (EF) nr.
1223/2009, er det nødvendigt at fastsætte, at de økonomiske aktører fortsat bør anvende de eksisterende begrænsninger og dog samtidig have tilstrækkelig tid til at overholde de nye begrænsninger.
(11)
For så vidt angår de nye begrænsninger bør de økonomiske aktører have tilstrækkelig tid til at tilpasse sig disse ved at foretage de ændringer af deres produktformuleringer og -beholdere, der er nødvendige for at sikre, at kun kosmetiske produkter, der opfylder de nye krav, bringes i omsætning.
De økonomiske aktører bør også have en rimelig frist til at trække kosmetiske produkter, der ikke opfylder de nye krav, og som blev bragt i omsætning, inden de nye mærkningsbestemmelser trådte i kraft, tilbage fra markedet.
Da kun en forholdsvis lille og stabil procentdel af forbrugerne udvikler allergisk kontakteksem, og i betragtning af de mange nye allergifremkaldende duftstoffer, der skal mærkes individuelt, og det betydelige antal berørte kosmetiske produkter, bør overgangsperioden være på henholdsvis tre og fem år
(12)
Foranstaltningerne i denne forordning er i overensstemmelse med udtalelsen fra Det Stående Udvalg for Kosmetiske Produkter —
VEDTAGET DENNE FORORDNING:
Artikel 1 Bilag III til forordning (EF) nr.
1223/2009 ændres som anført i bilaget til nærværende forordning.
(3) SCCS (Scientific Committee on Consumer Safety), opinion on fragrance allergens in cosmetic products (SCCS/1459/11), 26.-27. juni 2012.